kardosdrur/scandi-wiki huggingface dataset:
Florence Lawrence

Florence Lawrence (2. januar 1886 – 28. december 1938) var en canadisk opfinder, men dog mest kendt for at være skuespiller i stumfilm. Hun er ofte omtalt som "den første filmstjerne". Da hun var på toppen, blev hun kaldt som "Biografpigen" og "Pigen med de tusinde ansigter". Lawrence medvirkede i mere end 270 film for mange forskellige filmselskaber.

Barndom 

Hun er født Florence Annie Bridgwood i Hamilton, Ontario i Canada. Hun var datter af Charlotte A. Bridgwood, en vaudevilleskuespiller med kunstnernavnet Lotta Lawrence, som var den kvindelige stjerne og direktør for Lawrence Dramatic Company. Hendes far hed George Bridgwood (født i Staffordshire, England, død 1898i Hamilton). Florences efternavn blev ændret til moderens kunstnernavn, da hun var fire. Efter faderens død flyttede Florence med sin mor og sine to ældre brødre fra Hamilton til Buffalo i New York. Her gik Florence i de lokale skoler og lærte blandt andet sportsgrene som ridning og skøjteløb.

Efter sin eksamen fra skolen sluttede Florence sig til sit mors teaterselskab. Men selskabet blev opløst efter en række uenigheder mellem dets medlemmer, og Lawrence og hendes mor flyttede i 1906 til New York City.

Kildehenvisninger 
 Biografi  af Ralph Lucas på northernstars.ca

Eksterne henvisninger 
 
 Florence Lawrence  på northernstars.ca
 

Skuespillere fra Canada
Randi

Randi er et norsk pigenavn, som opstod i 1400-tallet, som en kortform af Ragnfrid. Den oprindelige betydning på norrønt er gud-elskelig.
Ifølge Danmarks Statistik er der i 2011 4495 kvinder med fornavnet Randi, i 2010 var der 4528. Navnet var populært i 1950erne og havde en svag opblomstring i midten af 1970erne.

Kendte personer med navnet 
 Randi Laubek, dansk musiker og sanger
 Randi Michelsen, dansk skuespiller
 Randi Noyes, norsk forfatter
 Randi Stene, norsk operasanger
Som efternavn
 James Randi, canadisk-født tryllekunstner og skeptiker

Litteratur 
 Bogen om personnavne, af Georg Søndergaard, Politikens Forlag, 
 Hvad skal barnet hedde, af Mogens Severin Brandt, Politikens Forlag, 

Pigenavne

sv:Randi
EGO (spilmotor)

Ego Game Technology Engine (ofte bare nævnt som Ego Engine eller bare EGO) er en spilmotor udviklet af Codemasters.

Ego er en modificeret udgave af Neon game engine der blev benyttet til Colin McRae: Dirt og var udviklet af Codemasters og Sony Computer Entertainment med benyttelse af Sony Computer Entertainment's PhyreEngine, en cross-platform grafik motor. Ego Engine blev udviklet til at renderer mere detaljeret skade og fysik (som set i Dirt 2) såvel som at renderer større arealer (som f.eks. dem fra Operation Flashpoint 2: Dragon Risning).

Spil der benytter EGO Engine

Referencer 

Spilmotorer
Randi Stene

Randi Stene (født 12. april 1963) er en norsk mezzosopran.

Efter studier i hjembyen Trondheim, i Oslo og i København, fik hun snart sit store internationale gennembrud som Octavian i Rosenkavaleren ved Opéra Bastille i Paris i 1993. I denne rolle har hun haft samme succes bl.a. i London. Rollen som Silla i Hans Pfitzners opera Palestrina ved Covent Garden førte hende også raskt til Metropolitan Opera i New York.

Som koncertsolist har Randi Stene optrådt bl.a. under BBC Proms med Esa-Pekka Salonen og Festspillene i Salzburg med Philippe Herreweghe, og hun er hyppig gæst hos de nordiske hovedstadorkestre. Med sin base i København og centrale plads indenfor dansk opera, var hun selvskreven som solist ved indvielsen af det nye operahuset i København, i den storslagne
nyproduktion af Verdis Aida. Hendes indspilninger af symfonisk musik omfatter bl.a. sange af Hugo Alfvén, John Dowland, Edvard Grieg, Wilhelm Peterson-Berger og Jean Sibelius.

Hun fik Gammleng-prisen i klassen klassisk i 2003.

Kilder 
 Store norske leksikon – Randi Stene

Operasangere fra Norge
Modtagere af Kritikerprisen
Howard Johnson

Howard Lewis Johnson (født 7 august 1941 i Alabama, død 11. januar 2021) var en amerikansk saxofonist, tubaist og basklarinetist.

Johnson har spillet med i de fleste sammenhænge og stilarter indenfor jazzen. Han har spillet med Gil Evans big band, Jack DeJohnettes Special Edition, McCoy Tyner big band, Carla Bley, Charles Mingus, Andrew Hill, Jaco Pastorius big band,
Miles Davis, Quincy Jones, Archie Shepp, John Scofield, Charlie Haden, Gary Burton og George Gruntz big band. Han har udgivet tre soloplader i eget navn.

Johnson var en multimusiker som beherskede feks. trompet, blikfløjte og mange andre blæseinstrumenter.

Udvalgt diskografi

I eget navn 
 Arrival! – a Pharaoh Sanders Tribute
 Gravity!!!
 Right Now

med andre kunstnere 
 Album Album – Jack DeJohnette Special Edition
 Jaco Pastorius – Jaco Pastorius
 Word of Mouth – Jaco Pastorius
 Svengali – Gil Evans
 Tropic Appetites – Carla Bley
 Liberation Orchestra – Charlie Haden

Referencer

Eksterne henvisninger 
 På Allmusic

Saxofonister fra USA
Tubaister
Multiinstrumentalister
Jazzmusikere fra USA
Klarinettister fra USA
Ronnie Cuber

Ronnie Cuber (25 december 1941 i New York City, død 7. oktober) var en amerikansk saxofonist og fløjtenist. 

Cuber spillede særligt baritonsaxofon og har spillet med Steve Gadd, Slide Hampton, Maynard Ferguson, George Benson, B.B. King, Paul Simon, Eric Clapton, Frank Zappa, Lee Konitz etc.

Han spillede i hardbop- og latinjazzstil, men også rythm and blues og poprock.

Referencer

Eksterne henvisninger 
 På allmusic

Saxofonister fra USA
Fløjtenister fra USA
Jazzmusikere fra USA
Charles Tolliver

Charles Tolliver (6 marts 1942 i Jacksonville Florida) er en amerikansk trompetist.

Tolliver har spillet med Jackie McLean, Andrew Hill, Booker Ervin, Max Roach, McCoy Tyner, Horace Silver etc.

Han har ligeledes lavet en del plader i eget navn.

Kilde 
 Charles Tolliver Webside
 På Allmusic

Trompetister fra USA
Jazzmusikere fra USA
Jaki Byard

Jaki John Byard (15. juni 1922 i Massachusetts – 11. februar 1999 i New York City) var en amerikansk jazzpianist og komponist.

Byard var kendt for en uortodoks klaverstil, hvor han blandede alle elementer fra ragtimejazz til freejazz.

Han har spillet med bl.a. Phil Woods, Rahsaan Roland Kirk, Sam Rivers, Booker Ervin, Roy Haynes, Eric Dolphy, Pete La Roca, Ron Carter, Charlie Mariano og Dannie Richmond.

Han er nok mest kendt for sit lange virke i Charles Mingus' gruppe (1962-1970).

Byard har lavet en lang række plader i eget navn som leder.

Kilde 
 På Allmusic

Pianister fra USA
Komponister fra USA
Jazzmusikere fra USA
James Spaulding

James Spaulding (30 juli 1937 i Indianapolis Indiana) er en amerikansk altsaxofonist og fløjtenist.

Spaulding har spillet med Sun Ra, Lee Morgan, Bobby Hutcherson, Wayne Shorter, Sam Rivers, Larry Young, Pharoah Sanders etc. 

Han har lavet omkring ni plader som leder af egne grupper.

Kilde 
 På Allmusic

Saxofonister fra USA
Fløjtenister fra USA
Jazzmusikere fra USA
Lou Donaldson

Lou Donaldson (1 november 1926 i North Carolina) er en amerikansk altsaxofonist.

Donaldson er mest kendt for sin soul/bluesagtige jazzstil på et hav af plader med sine egne grupper på pladeselskabet Blue Note, op igennem 1960´erne, men han startede faktisk som bebop musiker i sine tidlige dage.

Han spillede med Milt Jackson og Thelonius Monk i 1952, og spillede også med Horace Silver og Art Blakey´s kvintet.

Donaldson har også spillet med Miles Davis, Clifford Brown, Philly Joe Jones og Jimmy Smith.

Kilde 
 På Allmusic
Signature tunes
 
 
 

Saxofonister fra USA
Jazzmusikere fra USA
Duke Pearson

Columbus Calvin "Duke" Pearson Jr. (17. august 1932 i Atlanta, Georgia – 4. august 1980) var en amerikansk pianist, komponist, arrangør og producent.

Pearson er nok mest kendt for sit virke i Donald Byrds gruppe i begyndelsen af 1960´erne og for sin store rolle som arrangør og producer på en del plader for selskabet Blue Note.

Han udgav en del plader i eget navn, bl.a. med sit eget big band.

Pearson har foruden spillet med Pepper Adams, Bobby Hutcherson, Thad Jones/Mel Lewis big band, Randy Brecker etc.

Han har arrangeret for feks. Hank Mobley, Lou Donaldson, Donald Byrd, Blue Mitchell og Lee Morgan.

Diskografi i eget Navn 

 Profile
 Tender Feelings
 Angel Eyes
 Dedication
 Hush!
 Wahoo
 Honeybuns
 Prairie Dog
 Sweet Honey Bee
 The Right Touch
 Introducing Duke Pearson´s Big Band
 The Phantom
 Now Hear This
 How Insensitive
 Merry Ole Soul
 I don´t Care Who Knows It
 It Could Only Happen With You

Kilde 
 På Allmusic

Pianister fra USA
Komponister fra USA
Producenter
Jazzmusikere fra USA
Æ Amatøer

Æ Amatøer var en sønderjysksproget dansk amatørteatergruppe i Sydslesvig. Den blev grundlagt i 1974 af overlærer ved Risum skole Johann Mikkelsen (1933-2006) i Læk. De frivillige 15-20 amatører kom fra »det gamle Sydtønder Amt«, den del af Tønder Amt der kom til Tyskland ved grænsedragningen i 1920, nu en af de nordligste områder i Nordfrislands Amt, hvor det sønderjyske sprog har levet stærkt, selv om det officielle sprog var blevet tysk.

Æ Amatøers formål var at gavne forståelsen for det sønderjyske sprog, at styrke danskheden syd for grænsen, og ved at spille for rigsdanske grupper i det gamle kongerige og kursistgrupper på Jaruplund Højskole at tydeliggøre tilstedeværelsen af det danske mindretal i Sydslesvig, hvis oprindelige sprog var sønderjysk og ikke rigsdansk.

Æ Amatøer blev hurtigt en anerkendt medspiller på den sydslesvigske scene, og i 1976 kunne de optages i Sydslesvigsk Årbog, hvor Johann Mikkelsen berettede om tilblivelsen.

Amatørteatergruppen lagde ud med at spille stykker af Walter Christiansen i Karlum, skrevet lige efter krigen med egnshistorisk udgangspunkt. De var dengang blevet skrevet og opført på sønderjysk. Æ Amatøer debuterede 20. september 1974 i Tinningsted med stykket Æ Fluesmække ved Sydtønder Landboforenings 25-års jubilæum.

Senere blev Sigfred Andresen fra Læk Sogn en af leverandørerne af stykker til Æ Amatøer.

Ved lederen Johann Mikkelsens død i 2006 ophørte gruppen.

Kilder 
 Sydslesvigsk Årbog. Dansk Virke i Grænselandet 1975-76. Nr. 16 – December – 1976. P. 129f. Udgivet af Sydslesvigsk Forening.
 Grænseforeningen

Amatørteater
Etableret i 1974
Ophørt i 2006
Jysk (folkemål)
Sydslesvig
PGP

PGP har flere betydninger:
 PGP Corporation – amerikansk softwarefirma, nu en del af Symantec.
 Procter & Gamble Productions
 ICAO-koden for Perm Airlines
 Pretty Good Privacy
Gonzalo Aja

Gonzalo Aja Barquín (født 13. juni 1946 i Matienzo, Cantabria) var en spansk professioeal landevejscykelrytter. I Tour de France 1974, var Aja den første cykelrytter på Col du Tourmalet og Mont Ventoux, og sluttede på en 5. plads samlet set.

Palmarès 
1971
Vuelta a Cantabria;1974
Santona
Tour de France:
5. plads samlet
1976
Volta a la Comunitat Valenciana
1977
Santona

Eksterne henvisninger 
 Official Tour de France results for Gonzalo Aja 

Mandlige cykelryttere fra Spanien
Allahkaram Esteki

Allahkaram Esteki ( født 19. marts 1988 i Isfahan) er en professionel iransk håndboldspiller som i øjeblikket spiller for Foolad Mobarakeh Sepahan.

Esteki har tidligere spillet for den tyske klub VfL Gummersbach som spiller i Bundesliga.

Esteki er også med på Irans håndboldlandshold.

Achievements 
Coupe de France:
Vinder: 2016
Coupe de la Ligue:
Vinder: 2016
Supercupa României:
Vinder: 2016

Kilder

Håndboldspillere fra Iran
Personer fra Isfahan
Sajjad Esteki

Sajjad Esteki er en iransk professionel håndboldspiller, som spiller for Foolad Mobarakeh Sepahan og Irans håndboldlandshold.

Esteki var topscorer under Ungdoms-VM 2009 med 65 mål. Han deltog også under Junior-VM 2011.

Kilder

Eksterne henvisninger 

Håndboldspillere fra Iran
Personer fra Isfahan
Canadas håndboldlandshold (damer)

Canadas håndboldlandshold er det canadiske landshold i håndbold for kvinder som også deltager i internationale håndboldkonkurrencer. De er reguleret af Canadian Team Handball Federation.

Holdet deltog under VM 1995, og under VM 1997.

Kilder 

Landshold (damer)
Kvindehåndboldlandshold
Chiles håndboldlandshold (damer)

Chiles håndboldlandshold er det chilenske landshold i håndbold for kvinder som også deltager i internationale håndboldkonkurrencer. De er reguleret af Federación Chilena de Handball.

Landsholdet deltog under VM 2009 i Kina, hvor de kom på en 23. plads.

Resultater

Panamerikamesterskabet 
 2008: 4.-plads

VM 
 2009: 23.-plads

Kilder 

Landshold (damer)
Kvindehåndboldlandshold
Mikkel Hansen (atlet)

Mikkel Hansen (født 1993) er en dansk atlet, som stiller op for Københavns IF. Han er primært forhindringsløber.

Mikkel Hansen vandt som 17-årig sølv ved DM på 3000 meter forhindringsløb 2011.

Mikkel Hansen er medlem af Dansk Atletik Forbunds B&U udvalg og var Danmarks repræsentant blandt 65 unge atletikledere, som under EM i Zürich 2014 deltog ved UNESCO Young Leaders Forum. Han blev indvalgt i DAF's bestyrelse i 2017 og i 2018 blevet genvalgt for en 2-årig periode.

Danske mesterskab 
  2011: 3000 meter forhindring 10:34,00

Eksterne henvisninger 
 Statletik.dk – Mikkel Hansen 
 KIF-running – Mikkel Hansen

Forhindringsløbere fra Danmark
Atleter fra Københavns IF
Slotslyngen

Slotslyngen er et område i Allinge-Sandvig Sogn på Nordbornholm. Området, der var en del af den bornholmske højlyng, hørte under Hammershus, men blev i 1744 solgt, og var privatejet frem til 1909, hvor skovvæsenet købte og fredede det. I 1967 iværksatte man et af Danmarks første forsøg på landskabspleje med får og geder for at holde tilgroningen i ave.

Som en del af Naturpakken 2016 blev der i 2018  udpeget 84 hektar skov  til ny anden biodiversitetsskov i skovene omkring  Hammersholm og Slotslyngen. Store dele af området er allerede udlagt som urørt skov eller græsningsskov, og disse bindes nu sammen med den nye udpegning.  Området er en del af Natura 2000-område nr. 184 Hammeren og Slotslyngen

Kilde 

 Folderen Hammeren og Hammershus , Vandreture i Statsskovene nr. 50

Lokaliteter på Bornholm
Fredede arealer i Danmark
Borussia-Park

Borussia-Park er et stadion i Mönchengladbach i den  vestligste del af delstaten Nordrhein-Westfalen i Tyskland. Til daglig spiller fodboldklubben Borussia Mönchengladbach på stadion. Der er plads til 54.074 tilskuere og det har kostet 86,9 millioner euro at bygge. Det er også blevet brugt til VM i kvindefodbold 2011.

Fodboldstadioner i Tyskland
Mönchengladbach
Park
Eneco Tour 2011

Eneco Tour 2011 var den syvende udgave af Eneco Tour. Løbet blev arrangeret fra 8. til 14. august i Belgien og Holland. 

Udover de 18 Prohold blev Cofidis, Skil-Shimano, Topsport Vlaanderen-Mercator og Verandas Willems-Accent inviteret til at deltage i løbet.

Edvald Boasson Hagen vandt, som i 2009, løbet samlet.

Oversigt

Etaper

Prolog 
8. august 2011 – Amersfoort (Holland), 5,7 km enkeltstart (ITT)

1. etape 
9. august 2011 – Oosterhout (Holland) til Sint Willebrord (Holland), 192,1 km

2. etape 
10. august 2011 – Aalter (Belgien) til Ardooie (Belgien), 173,7 km

3. etape 
11. august 2011 – Heers (Belgien) til Andenne (Belgien), 191,2 km

4. etape 
12. august 2011 – Roermond (Holland), 14,7 km enkeltstart (ITT)

5. etape 
13. august 2011 – Genk (Belgien) til Genk (Belgien), 189,2 km

6. etape 
14. august 2011 – Sittard-Geleen (Holland) til Sittard-Geleen (Holland), 201,2 km

Trøjerne dag for dag

Eksterne henvisninger 
 Officiel side 

2011
Cykelløb i 2011
Min søsters børn

Min søsters børn er en dansk film-serie, der startede i 1966. Min søsters børn kører nu i 4. generation.

Film i serien

1. generation 
Der blev lavet fire film i serien i perioden 1966-1971:
 Min søsters børn - 1966
 Min søsters børn på bryllupsrejse - 1967
 Min søsters børn vælter byen - 1968
 Min søsters børn når de er værst - 1971

Medvirkende 
 Onkel Erik Lund: Axel Strøbye
 Mor Else Berg – Eriks søster: Jeanne Darville
 Far Peter Berg – Eriks svoger: William Rosenberg

 Jan: Jan Priiskorn Schmidt
 Michael: Michael Rosenberg
 Lotte: Vibeke Houlberg
 Pusle: Pusle Helmuth
 Blob: Lars Madsen
 Rikke: Sonja Oppenhagen
 Andersen – Bergs nabo: Karl Stegger
 Edel – hans kone: Thecla Boesen
 Lisbeth – deres datter Birgit Sadolin

Kredits 
 Instruktion: Annelise Reenberg
 Manuskript: Annelise Reenberg og Gitte Palsby dog kun ved første film
 Produktionsselskab: Saga Studio

2. generation 
Der blev lavet tre film i serien i perioden 2001-2004:
 Min søsters børn - 2001
 Min søsters børn i sneen - 2002
 Min søsters børn i Ægypten - 2004

Medvirkende 
 Onkel Erik Lund: Peter Gantzler
 Eriks søster: Wencke Barfoed
 Eriks svoger: Niels Olsen
 Irene (fru.) Flinth: Lotte Andersen
 Amalie: Neel Rønholt
 Jan: Stefan Pagels Andersen
 Michael: Mikkel Sundø
 Pusle: Benedikte Maria Hedegaard Mouritsen
 Blob: Fritz Bjerre Donatzsky-Hansen
 Fru. Flinth's søn: Lasse Baunkilde

Kredits 
 Instruktion: Tomas Villum Jensen 1 & 2 Kasper Barfoed 3
 Manuskript: Søren Frellesen 1-3, Michael Asmussen 1 & 2 Anne-Marie Olesen, Lars Mering 3
 Produktionsselskab: Sandrew Metronome Danmark A/S, Moonlight Filmproduction 1-3

3. generation 
Der blev lavet tre film i serien i perioden 2010-2013:
 Min søsters børn vælter Nordjylland - 2010
 Min søsters børn alene hjemme - 2012
 Min søsters børn i Afrika - 2013

Medvirkende 
 Onkel Erik Lund: Peter Mygind
 Irene (fru.) Flinth: Mille Dinesen
 Eriks søster: Ditte Hansen
 Eriks svoger/Peter: Troels Malling
 Amalie: Mathilde Høgh Kølben
 Jan: Sebastian Kronby
 Michael: Lasse Guldberg Kamper
 Pusle: Frida Luna Roswall Mattson
 Blob: Rumle Riisom
 Julie: Clara Rugaard-Larsen

Kredits 
 Instruktion: Martin Miehe-Renard
 Manuskript: Martin Miehe-Renard og Michael Obel (dog kun første)
 Produktionsselskab: Thura Film (første) og Obel Film (anden og tredje)

4. generation 
Der er indtil videre blevet lavet en film i serien i perioden 2015-i dag:
 Min søsters børn og guldgraverne - 2015

Medvirkende 
 Onkel Erik Lund: Rasmus Botoft
 Irene (fru.) Flinth: Lærke Winther Andersen
 Amalie: Rose-Maria Nemeth Kipling
 Jan: Magnus Nørgaard Larsen
 Michael: Carl Nygaard
 Pusle: Rosita Nellie Holse Gjurup
 Blob: Thedor Krosby Chieu
 Brad: Frederik Winther Rasmussen
 Anna: Lone Hertz

Noter
Hardenberg (Nederlandene)

Hardenberg (Nedersaksisk: Hardenbarg eller Haddenbarreg)  er en by i provinsen Overijssel i Nederlandene. Byen grænser i øst til Tyskland. 

Byen tæller godt 18.000 indbyggere (2011).. 

Byen er også administrativt centrum for Hardenberg Kommune. Kommunen, der har et areal på godt 317 kvadratkilometer og lidt flere end 59.000 indbyggere, fusionerede i 2001 med de daværende nabokommuner Avereest og Gramsbergen.

Byer i Hardenberg Kommune 
De vigtigste byer i kommunen er bortset fra selve Hardenberg, i alfabetisk rækkefølge:
 Ane,
 Balkbrug,
 Bergentheim,
 Dedemsvaart,
 De Krim,
 Gramsbergen,
 Heemse (sammenvokset med Hardenberg by),
 Lutten,
 Mariënberg,
 Slagharen.

I Hardenbergs kommune tales der nederlandsk og nedersaksisk

Kilder og referencer

Byer i Overijssel
Kommuner i Overijssel

de:Hardenberg (Overijssel)
en:Hardenberg
eo:Hardenberg
fr:Hardenberg (Overijssel)
id:Hardenberg
it:Hardenberg
li:Hardenberg
nn:Hardenberg
sv:Hardenberg (Overijssel)
vo:Hardenberg
Tom Scott (musiker)

Tom Scott (født 19 maj 1948 i Los Angeles Californien) er en amerikansk saxofonist, komponist, arrangør og dirigent.

Scott har spillet med Dave Grusin, Steve Gadd, Lee Ritenour, Alphonse Mouzon, Joni Mitchell, John Lennon, Oliver Nelson, Paul McCartney, George Harrison, Barbra Streisand, Blondie, Steely Dan, Quincy Jones, Whitney Houston, Olivia Newton-John, Carole King, The Blues Brothers og Frank Sinatra.

Han har lavet en lang række plader i eget navn, og vundet tre Grammy Awards. Scott spiller i jazzfusionsstil.

Udvalgt Diskografi 
 The New York Connection
 Tom Cat
 Street Beat
 Blow It Out Here
 Apple Juice
 Target
 Streamlines
 Flashpoint

Kilder 
 Tom Scott Webside
 På Allmusic

Saxofonister fra USA
Komponister fra USA
Dirigenter fra USA
Jazzmusikere fra USA
Mühlacker Vandtårn

Wasserturm Mühlacker er et 42 meter højt vandtårn i jernbeton beliggende i Mühlacker. I april 1972 stod vandtårnet færdigt efter 18 måneders opførelse. Det har en kapacitet på 610 m³ og bruges som højdebeholder i vandforsyningen.

Eksterne henvisninger 
 Wasserturm Mühlacker i Structurae
 Stadtwerke Mühlacker – Trinkwasserversorgung

Litteratur 
 Jens U. Schmidt, Günther Bosch, Albert Baur: Wassertürme in Baden-Württemberg. 1. Auflage, 2009, 

Vandtårne i Tyskland
Structurae

Structurae er en database tilgængelig på internettet med beskrivelser af byggerier og strukturer såsom broer, skyskrabere, tårne og dæmninger. Derudover indeholder databasen information om selskaber og personer involveret i at planlægge eller bygge disse strukturer. Navnet Structurae er baseret på det latinske ord strūctūra, som beskriver både handlingen at konstruere og resultatet af denne handling.

Structurae støttes af hundredvis af frivillige, som bidrager med data, information og billeder. De fleste optegnelser refererer fra specialiserede journaler og andre kilder. Grundlæggeren, Nicolas Janberg, er en broingeniør, som bestemte sig for at lave databasen, da han underviste ved Princeton University. Structurae var baseret på arkitekturdatabasen archINFORM, som regnes som et pionerprojekt inden for katalogisering af bygningsdata på internettet.

Structurae-databasen og dens netsted er tilgængelig på tre sprog – engelsk, fransk og tysk. Projektet finansieres gennem reklame på netstedet, sponsorer og salg af optegnelser for bedrifter. Netstedet består af over 100.000 individuelle sider programmeret i ColdFusion, og det bruger en MySQL-database.

Referencer 

Netdatabaser
Arkitektur
Dave Grusin

David "Dave" Grusin (26 juni 1934 i Colorado) er en amerikansk pianist, komponist og arrangør.

Grusin har komponeret et hav af musik til forskellige film og tv. udsendelser. Han har ligeledes lavet en lang række plader i eget navn som leder, og han har spillet med og arrangeret for feks. Lee Ritenour, Tom Scott, Harvey Mason, Abraham Laboriel, Paul Simon, Quincy Jones, Patti Austin, Al Jarreau, Steve Gadd, Billy Joel etc.

Grusin stiftede i 1980´erne pladeselskabet GRP, med kollegaen Larry Rosen, hvor musikere såsom Chick Corea, Dave Weckl, Lee Ritenour, John Patitucci, Eric Marienthal og Omar Hakim Indspillede plader.

Kilde 
 På Allmusic

Eksterne henvisninger 

Pianister fra USA
Komponister fra USA
Jazzmusikere fra USA
Musikere fra USA
Julian Priester

Julian Priester (født 29. juni 1935 i Chicago) er en amerikansk jazzbasunist og komponist. 

Priester har spillet med Sun Ra, Max Roach, Herbie Hancock, Duke Ellington, John Coltrane, Freddie Hubbard, Art Blakey, Blue Mitchell, Joe Henderson, McCoy Tyner, Dave Holland, Sam Rivers, Johnny Griffin, Andrew Hill, Donald Byrd, Duke Pearson etc.

Han spiller fra hardbop til avantgarde og fusions jazzstil, og har ledet egne grupper og indspillet omkring seks plader i eget navn.

Kilde
På Allmusic

Jazztrombonister fra USA
Jazzkomponister fra USA
Burco

Burco eller Burao er hovedbyen i Togdheer-provinsen i Somaliland, en selvudnævnt republik som internationalt er anerkendt som en autonom region i Somalia. Byen er den næststørste i Somaliland efter Hargeysa.

Byer i Somalia
Dave Bargeron

David "Dave" W. Bargeron (6 september 1942 i New York City) er en amerikansk basunist og tubaist.

Bargeron er nok mest kendt for sit tubaspil, med gruppen Blood, Sweat & Tears, som han blev medlem af i 1970. 

Han var forinden dette leadbasunist i Clark Terry´s big band (1968-1970). Han kom så med i Gil Evans orkester i 1972, og er stadig medlem den dag i dag.
Han var også medlem af Jaco Pastorius Word of Mouth Big Band.

Bargeron har ligeledes indspillet med Pat Metheny, Paul Simon, Mick Jagger, Eric Clapton, Carla Bley, David Sanborn, Howard Johnson´s Gravity, etc.

Han spiller i dag med George Gruntz big band, og George Russell´s Living Time Orchestra.

Kilde
Dave Bargeron Webside 

Jazztrombonister fra USA
Tubaister
Afgooye

Afgooye er en by i Shabeellaha Hoose-provinsen i det sydlige Somalia, og ligger cirka 25 kilometer vest for Somalias hovedstad Mogadishu. Floden Shabeelle løber gennem byen.

Eksterne henvisninger 

Byer i Somalia
Qoryooley

Qoryooley er en by i det sydlige Somalia, er beliggende i Shabeellaha Hoose-regionen, og har et indbyggertal på cirka 62.700.

Kildehenvisninger 

Byer i Somalia
Jowhaar

Jowhaar er hovedbyen i Shabeellaha Dhexe-provinsen i Somalia. Byen ligger ved en større hovedvej omtrent 90 kilometer nord for hovedstaden Mogadishu. Byen har også en flyveplads.

Byer i Somalia